  Майя Бывальцева Россиысь Кун Думае быръёнъёсын 10 час 30 минутлы ивортонъя «Единая Россия» Удмуртиын 50,3 процент куара люказ. Со сярысь ивортэ улосвылысь Быръёнъёсъя валтӥсь ӧри. Та дырлы партиосъя 97,59 процентсэ бюллетеньёсты эскеризы-чотазы. Мукетъёсыз партиос люказы: КПРФ — 13,85%, ЛДПР — 12,32%, «Справедливая Россия» — 9,08% и «Партия Роста» — 3,23%. Одӥг мандатъем 34 номеро Ижкар быръён округъя: — Валерий Бузилов («Единая Россия») — 50,44%; — Владимир Бодров (КПРФ) — 15,50%; — Фарид Юнусов («Справедливая Россия») — 13,62%; — Антон Гусев (ЛДПР) — 10,3%; — Юрий Мишкин («Коммунисты России») — 3,04%; — Михаил Назаров («Яблоко») — 1,96%. Одӥг мандатъем 33 номеро Удмурт быръён округъя: — Алексей Загребин («Единая Россия») — 43,33%; — Алексей Чулкин (Партия Роста) — 18,36%; — Владимир Чепкасов (КПРФ) — 15,05%; — Виктор Шудегов («Справедливая Россия») — 8,3%; — Тимур Ягафаров (ЛДПР) — 6,05%; — Роман Дементьев («Коммунисты России») — 2,58%. «Куараосты чотан азьланьтӥське. Нырысь ик ми федерал кампаниез пыртӥськомы. Собере ёрос кампаниез пыртыны кутскомы, собере — поселениосъя. Нокин но али вераны уз быгаты (ку йылпумъялозы — ред.), малы ке шуоно ми валаськомы ни, милям Вавож ёросъя ӝеган луоз. Системной администраторлы урод луиз, ӝог эмъюрттэт сётӥсь машинаен эмъяськонние нуизы. Соин ик Алнашын эскерон-чотанэз йылпумъям бере, системной оператор Вавож ёросэ мыноз, отын ГАС «Выборы» сӧзнэтэ пыртон ужез нуоз», — вераз элькунысь Быръёнъёсъя валтӥсь ӧрилэн тӧроез Виктор Кушко. Тегъёс: быръёнъёс Удмуртия ЕдинаяРоссия ЛДПР КунДума депутатъёс КПРФ ВикторКушко  